

Ravimiamet

Nooruse 1, 50411 Tartu

TAOTLUS

Eesti Maaülikooli loomakliinik on Eesti Vabariigi suurim loomakliinik, mis pakub referentsteenus ravides lemmikloomade keerulisemaid haigusseisundeid (k.a. erakorraline raviteenus).

Kuna mitmete seisundite raviks puuduvad loomade jaoks sertifitseeritud ravimid, peame kasutama humaanravimeid veterinaarseteks eesmärkideks. Allpool toome nimekirja ravimitest ja põhjendust selle kasutamiseks. Palume Ravimiameti luba nende ravimite kasutamiseks.

1. **Tobramütsiini silmatilgad, 3 mg/ml**

Euroopa Liidu liikmesriikides olevaid sobiva loomaliigi ja sobiva näidustusega veterinaarravimeid ei ole võimalik mõistliku aja jooksul hankida ning Eestis puudub müügiloaga inimtervishoius kasutatav ravim. Oleme teinud päringu Eesti veterinaarravimite hulgimüügiettevõtetele ning saanud vastuse, et veterinaarseid alternatiive ei ole praegu võimalik (mõistliku aja jooksul) Eestisse tarnida.

Tobramütsiini kasutatakse veterinaarias kassidel, koertel, küülikutel ja närilistel silmainfektsioonide raviks. Peamine näidustus on *Pseudomonas aeruginosa* ravi. Vastavalt olemasolevale antibiootikumide kasutamise kaskaadile on tobramütsiin esimene valik loomade silmainfektsioonide raviks.

Kogus: 40 originaali

1. **Atropiini silmatilgad, 10 mg/ml**

Atropiini silmatilgad laiendavad pupilli ning võimaldavad üle vaadata silma sisemisi struktuure, mistõttu seda kasutatakse diagnostilistel eesmärkidel silmahaiguste diagnoosimisel. Samuti kasutatakse atropiini põletikulise mioosi raviks, et parandada looma enesetunnet.

Kuna Euroopa majanduspiirkonnas ei ole (mõistliku aja jooksul) kättesaadav sama või muu loomaliigi ja sama või muu näidustuse olemasolul sobiva manustamisviisiga veterinaarravim ning puudub Eesti müügiloaga inimtervishoius kasutatav ravim, on antud juhul põhjendatud müügiloata inimtervishoius kasutatava ravimi kasutamine diagnostilistel eesmärkidel ja põletikulise mioosi raviks koertel, kassidel, küülikutel, merisigadel ja rottidel.

Kogus: 30 originaali

1. **Oftan-Metaoksedrin 10% (silmatilgad, lahus), 5ml – fenüülefriin 100mg/ml**

Euroopa Liidu liikmesriikides puuduvad sobiva toimeainega veterinaarravimid ning Eesti müügiloaga humaanravim. Soovime taotletavat ravimit kasutada Horneri sündroomi diagnoosimisel ja kahjustuskolde lokaliseerimisel.

Fenüüleferiini, 10 % silmatilkade lahust kasutatakse koertel ja kassidel Horneri sündroomi korral kahjustuskoha lokaliseerimiseks. Sobivat veterinaarravimit ei ole, üle maailma kasutatakse sellisel näidustusel humaanravimit.

Kogus: 30 originaali

1. **Proksümetakaiin, 5mg/ml**

Euroopa Liidu liikmesriikides olevaid sobiva loomaliigi ja sobiva näidustusega veterinaarravimeid ei ole võimalik mõistliku aja jooksul hankida ning Eestis puudub müügiloaga inimtervishoius kasutatav ravim. Oleme teinud päringu Eesti veterinaarravimite hulgimüügiettevõtetele ning saanud vastuse, et veterinaarseid alternatiive ei ole praegu võimalik (mõistliku aja jooksul) Eestisse tarnida.

Proksümetakaiini kasutatakse koertel ja kassidel lokaalanesteetikumina silmaprotseduuridel.

Kogus: 30 originaali

Lugupidamisega,

/allkirjastatud digitaalselt/

Aleksandr Semjonov, DVM, PhD

Ülemarst, vanemlektor

EMÜ Loomakliinik

aleksandr.semjonov@emu.ee

+372 55605 915